مریم یادگاری
جی جی مئے وتن پهره اِنت
نازیناں تئی بچاناں
بچ گوں سرمچاریں براتاں
گوهارانی بدل نازینک اِنت
جی جی مئے وتن پهره اِنت
نازیناں تئی بچاناں
چاپ ءُ هالو نازینکاں
کاڑانی توار اِنت وشیں
جی جی مئے وتن پهره اِنت
نازیناں تئی بچاناں
تو مئے گیرت ءُ ناموس ئے
تو مئے گلزمین ءِ پاکیں
جی جی مئے وتن پهره اِنت
نازیناں تئی بچاناں
پلّیں کور دپ ءُ آپ ریچاں
وشیں لمبو ءُ تئی مَچّاں
جی جی مئے وتن پهره اِنت
نازیناں تئی بچاناں
پلّیں کهچراں تئی ننداں
نازینک ءُ گزل پِر بنداں
جی جی مئے وتن پهره اِنت
نازیناں تئی بچاناں
پهره نام تئی، برز شان اِنت
مریم په ترا کربان اِنت
جی جی مئے وتن پهره اِنت
نازیناں تئی بچاناں